Eelnõu
NARVA LINNAVOLIKOGU
MÄÄRUS
Narva                                                                                                     	__.__.____nr ____
Narva Linnavolikogu 26.03.2015. a määruse nr 6 
„Pedagoogide töötasustamise kord“ muutmine
Määrus kehtestatakse kohaliku omavalitsuse korralduse seaduse § 6 lõike 2 alusel
§ 1. Määruse muutmine
Narva Linnavolikogu 26.03.2015. a määrus nr 6 „Pedagoogide töötasustamise kord“ muudetakse, täiendades määruse § 4 lõikega 1¹ järgmises sõnastatuses:
[bookmark: _GoBack]„(1¹) Narva Laste Loomemaja loodus- ja täppisteaduste osakonna õpetajate kuutöötasu määr võrdub põhikooli- ja gümnaasiumiseaduse § 76 lõike 2 alusel kehtestatava õpetaja töötasu alammääraga.“
§ 2. Rakendussätted
Määrus jõustub 01.09.2016. a.
Aleksandr Jefimov
Linnavolikogu esimees

1. [bookmark: OLE_LINK1]Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 26.03.2015. a määruse nr 6 „Pedagoogide töötasustamise kord“ muutmine” eelnõu. 

2. Volitada Narva abilinnapea Vjatšeslav Konovalovit antud küsimus ette kandma  Narva Linnavolikogus.

Õ I E N D
Määrus kehtestatakse kohaliku omavalitsuse korralduse seaduse § 6 lõike 2 alusel.
Narva Linnavolikogu 21.02.2013. a otsusest nr 24 „Volituse andmine koostöölepingu sõlmimiseks“ lähtuvalt sõlmiti 15.03.2013. a Narva linna ja MTÜ Puškini Instituut koostööleping. Lepingu eesmärgiks on poolte koostöö võimaldamaks täiendavat venekeelset haridust Narva gümnaasiumite õpilastele valikainetes, mis sisalduvad gümnaasiumi riiklikus õppekavas, tõstmaks hariduse kvaliteeti, parendamaks kooliedukust ja tugevdamaks konkurentsivõimet tööturul.

Koostööleping on tähtajatu ja lepingu punkti 1.7. kohaselt võidakse leping lõpetada igal hetkel poolte kokkuleppel. Narva linna ja MTÜ Puškini Instituut juhtkonna vahel toimunud läbirääkimiste käigus on arutatud võimalused lõpetada koostööleping. Nüüdseks on läbirääkimised jõudnud sellisse faasi, et MTÜ Puškini Instituut juhatus on andnud suulise nõusoleku lõpetada leping jooksva õppeaasta õppeprotsessi lõpus.

Nn Narva Täppisteaduste Kool tegutseb Narva linnas juba 3. õppeaastat järjest ja on Narva gümnasistide seas populaarne – koolis käib rohkem kui 200 õpilast. Et Narva Täppisteaduste Kooli tegevust jätkata, luuakse alates 01.09.2016. a Narva Laste Loomemajas loodus- ja täppisteaduste osakond (matemaatika, füüsika ja keemia huvialad). Antud huvialadel õppimisprotsessi eesmärgiks on gümnaasiumi riikliku õppekavaga püstitatud õpitulemuste saavutamine. Määruse eelnõuga Narva Linnavolikogu 26.03.2015. a määrus nr 6 „Pedagoogide töötasustamise kord“ muudetakse, täiendades määruse § 4 lõikega 1¹. Antud sätte alusel võrdsustatakse Narva Laste Loomemaja  loodus- ja täppisteaduste osakonna õpetajate töötasumäära üldhariduskoolide õpetajate töötasu alammääraga. Viimane kehtestatakse lähtuvalt põhikooli- ja gümnaasiumiseaduse § 76 lõikest 2 Vabariigi Valitsuse määrusega.

